Up-1986/06
Natisni
Opravilna št.:
Up-1986/06
Datum odločitve:
20. 4. 2007
ECLI:
ECLI:SI:USRS:2007:Up.1986.06
Akt:
Ustavna pritožba zoper sklep Višjega sodišča v Kopru št. I Cp 305/2005 z dne 24. 8. 2005 v zvezi s sklepom Okrajnega sodišča v Piranu št. N 23/00 z dne 28. 12. 2004
Izrek:
Ustavna pritožba zoper sklep Višjega sodišča v Kopru št. I Cp 305/2005 z dne 24. 8. 2005 v zvezi s sklepom Okrajnega sodišča v Piranu št. N 23/00 z dne 28. 12. 2004 se zavrže.
Evidenčni stavek:
Ustavno sodišče zavrže ustavno pritožbo, vloženo zoper akte, zoper katere je že bila vložena ustavna pritožba in je bilo o njej že odločeno.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 10. 2006
Vrsta odločitve:
sklep
Vrsta rešitve:
zavrženje
Dokument:
US27428
Dokument v PDF obliki:
Up-1986-06.pdf
112 KB
Prenesite datoteko
Up-1986/06-7
20. 4. 2007
SKLEP
Ustavno sodišče je v postopku za preizkus ustavne pritožbe A. A. in B. B., obeh iz Ž., na seji senata 3. aprila 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Kopru št. I Cp 305/2005 z dne 24. 8. 2005 v zvezi s sklepom Okrajnega sodišča v Piranu št. N 23/00 z dne 28. 12. 2004 se zavrže.
Obrazložitev
1. Ustavno sodišče je 22. 9. 2006 s sklepom št. Up-964/05 že sklenilo, da se ustavna pritožba pritožnikov zoper sklepa o določitvi meje med parcelama, navedena v izreku, ne sprejme v obravnavo.
2. Pritožnika ponovno vlagata ustavno pritožbo zoper ista sklepa. V njej pojasnjujeta, da celotno dokazno gradivo potrjuje resničnost njunih trditev. Ustavnemu sodišču predlagata, naj glede na resnost njunega problema ustavno pritožbo sprejme v obravnavo in ugotovi, da so jima že 28 let grobo kratene človekove pravice.
3. Po prvem odstavku 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina.
4. Ponovna ustavna pritožba zoper akte, zoper katere je bila že vložena ustavna pritožba in je bilo o njej že odločeno, ni dopustna (tako Ustavno sodišče že v sklepu št. Up-181/06 z dne 15. 2. 2007). Pritožnika sta jo namreč že izčrpala, zato ponovno odločanje o njej ni mogoče.
5. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan